Document ID: 31994R3087

ΚΑΝΟΝΙΣΜΟΣ (ΕΚ) αριθ. 3087/94 ΤΗΣ ΕΠΙΤΡΟΠΗΣ της 16ης Δεκεμβρίου 1994 σχετικά με την τροποποίηση του κανονισμού (ΕΚ) αριθ. 2801/94 για τον προσδιορισμό των ποσοτήτων που κατανέμονται στους εισαγωγείς δυνάμει της πρώτης δόσης των κοινοτικών ποσοτικών ποσοστώσεων που θα εφαρμοστούν το 1995 σε ορισμένα προϊόντα καταγωγής Λαϊκής Δημοκρατίας της Κίνας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 520/94 του Συμβουλίου της 7ης Μαρτίου 1994 για την θέσπιση κοινοτικής διαδικασίας διαχείρισης των ποσοτικών ποσοστώσεων (1), και ιδίως τα άρθρα 9 και 13,
τον κανονισμό (ΕΚ) αριθ. 2459/94 της Επιτροπής της 11ης Οκτωβρίου 1994 σχετικά με τις λεπτομέρειες διαχείρισης της πρώτης δόσης των ποσοτικών ποσοστώσεων που θα εφαρμοστούν το 1995 σε ορισμένα προϊόντα καταγωγής Λαϊκής Δημοκρατίας της Κίνας (2), και ιδίως το άρθρο 3,
Εκτιμώντας:
ότι ο κανονισμός (ΕΚ) αριθ. 2459/94 εγκρίθηκε με την προοπτική της προσχώρησης στην Ευρωπαϊκή Ένωση νέων κρατών την 1η Ιανουαρίου 1995, βάσει της πράξης προσχώρησης της Νορβηγίας, της Αυστρίας, της Φινλανδίας και της Σουηδίας-
ότι η Επιτροπή, με τον κανονισμό (ΕΚ) αριθ. 2801/94 (3) προσδιόρισε τις ποσότητες που κανέμονται στους εισαγωγείς δυνάμει της πρώτης δόσης των κοινοτικών ποσοτικών ποσοστώσεων που θα εφαρμοστούν το 1995 σε ορισμένα προϊόντα καταγωγής Λαϊκής Δημοκρατίας της Κίνας, βάσει των πληροφοριών που έχουν λάβει τα κράτη μέλη και τα υπό προσχώρηση κράτη-
ότι μόνο η Αυστρία, η Φινλανδία και η Σουηδία θα προσχωρήσουν στην Ευρωπαϊκή Ένωση την 1η Ιανουαρίου 1995-
ότι, κατά συνέπεια, πρέπει να προσαρμοστούν τα ποσοτικά κριτήρια που καθορίζει ο κανονισμός (ΕΚ) αριθ. 2801/94, βάσει των οποίων οι αρμόδιες εθνικές αρχές ικανοποιούν τις αιτήσεις για άδεια εισαγωγής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα Ι, ΙΙΙ και IV του κανονισμού (ΕΚ) αριθ. 2801/94 αντικαθίσταται από τα αντίστοιχα παραρτήματα που περιέχονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Δεκεμβρίου 1994.

Labels: 3
1
18